Sade jahten ai n gaja lam myu 10
伤肾的10种情况
时间:2015-01-30 14:29:45 来源:德宏团结报
Sade go masha hkum hkrang hkamja na hte tsom htap na matu akyu mana maka gaba ai amjo, shayi num lo mlo ni ladat amyu myu hte sade makop maga nga ma ai, Rai yang, lama nga sat nga sa lam hta atsom n sadi sahka jang go, sade hten wa na chyalu sha re. Lawe de ganing rai jang sade hten wa ai lam tsun dan na.
1. Jum hka ai sha sharong
Malu masha ko na jum 95% go sade hku nna hkum hkrang shinggan de htok shapro kau dat ai re nga yang, lama nau sha shalo jang go, sade a lit shali kau ai hte rau, jum ko na na mung hkum hkrang gata na ntsin hpe alwan n lu htok shapro kau ya ai nga yang, sade hpe lit grau shali dat ya nna, sade a akyu jahten shaza kau ya sai, shing re ko nna kinrot wa ai go sade ana rai nga ai.
Mayu e nga sat nga sa lam hta jum sharam sha, zolau zoba sharam bang sha, yen la ai sha hpa ni sharam sha rai ra ai. Gatsing ai zolau ni sha na, ga shadon gaubong, shanam, hpakyi, tangkui, kuhkyi, linmung re. Shani shagu sha bang la ai jum go hke 5~6 dang sha rai na.
2. Shan, danbeji lo rong ai sha hpa sha dinglai
Shan jahkai, nga chyu hte lasi re danbeji lo ai sha hpa ni sha shalo dinglai jang, sade a lit shali kau ya sai, lama sade tut nong e bungli galo lit li to nga yang go, sade n-gun htum mat ai asat grau lawan wa sai majo, sade ana, jit ningtuk ana ni byin wa chye nga ai. Dai hta n-ga malu masha n shabung sha ai nga yang lu sha dat n-gun n grung nna, ana htang n-gun kya mat wa jang mung, sade n-gun hpe chyinghkyik hkra ya chye nga ai.
Danbeji lo ai sha hpa sharam sha yang gaja ai. Shan hte namlap simai hpe jahtuk shingrau sha yang gaja ai.
3. Sau nau sau, nau dui ai sha sharong
Sau nau sau, nau dui ai sha hpa nau sha shalo dinglai jang, hpum n yak ai, dai hta n-ga hpum jang go hkum hkrang gata na ntsin, na nau hkring rong jong nga ai nga yang, sade a lit shali ya sai, shing rai jang sade ana lu wa chye nga ai. Dai hta n-ga hpum ai ni ko go sai tso wa, sai htang tso wa, sansonkanyuchyi tso wa mung no rai nga ai, shing rai jang mung sade hpe lit shali kau dat ya chye nga ai.
Asan nga ai sha hpa lo sha, dui ai sharam sha, dusat sau shing nrai sau hte chyo ai sha hpa sharam sha rai yang gaja ai. Sau hte gangau ai, chyo ai sharam sha, gabo ai, shdu ai, gayau ai ni lo sha yang gaja ai.
4. Hka n kam lu
Sade go hkum hkrang gata na ntsin hte denkyeji hpe shabung shara ya nna, hkum hkrang gata na maza mala ni hpe galo lajang la nna, jit ko shalom bang kau dai ai re, amu ndai ni galo hkrat wa ai shaloi go ntsin grung grung rai yang she mai galo nga ai. Lama aten na na rai nna ahka n lu jang go, jit yom mat nna, jit ko n a ningtuk rai shalo kau dat ya sai majo, sade n lung rong wa, jit lam maza ana lu wa rai chye nga ai.
Ahka lo lo lu ra ai, lani mi hta ahka cc1600~2000 lu ra ai, rai yang salum sai lam ana shing nrai sade ana, sin ja ana lu nna ntsin shabung ana lu ai ni go, ahka bai n mai hte lu shalo sai, tsi shara ni matsun ai ahka lu shadang ko hkan nna lu ra ai. Dai hta lai nna, sak gaba masha ni go shana ko ahka lo lo n mai lu ai, dai n rai yang shana yup yak wa chye ai.
5. Lu hpa lu sharong
Htanson lu hpa, hkum hkrang shakyang lu hpa lu sharong ai ni go, hkum hkrang gata ko na hkri hkup shadang lai mat chye nga ai, sade mung masha hkum hkrang gata na hkri hkup shadang sharai jahtuk ya ai hking rai langai mi rai nga ai, lama aten na na rai nna, lu hpa ndai ni hpe lu shalo kau sa yi nga jang go, sade a lit shali ya nna, sade jahten shaza ya shadang shatso kau dat sai.
6. N san seng ai ahk lu
Ga gata hka, hka htung hka, hka hpok hka hte lui hka re ni hta go n hprang rai lo lo rong ai majo, hkum hkrang gata de lu bang la jang sade hpe jahten hkra kau ya wa chye nga ai.
Lu hpa sharam lu nna, ntsin hpe atsom shadu kau nna lu ra ai.
7. Hpulin lom ai sha hpa sharong
Aten na na rai nna hpu lin lom ai sha hpa ni sha jang, hkum hkrang gata na jit hkri a babyin shadang shatso kau nna, sade ko htung rong nga jang, sade a n-gun hpe shanut kau ya sai.
Dusat pu sin pu kan, nga hpyi, panglai sha hpa jahkai, babyin shadang tso ai simai ntsin ni hta go hpulin rong shadang tso ai, dai hte rau danbeji rong ai sha hpa mung re, mayu na masha ni go ram do hku sha jang rai sai, sade n gaja ai ni go sharam sha ra ai.
8. Tut nong e hkru hkintit, hte sha jahkru hte lu jahkru re
Bungli kyin ai ya prat na masha ni go shat da masum hpe atsom aten hte tup rai man man n lu sha nga ai, shinggan hkan shat sha hkom na ginjang bai lo re nga yang, nau sha ding lai, nau hkru hkintit nna, shat rin ai ko na maza mala nkau(Nyauson, nyausudan) ni go sade hku nna htok shapro kau dat ra nga ai, shadang nau lo dinglai jang go, sade hpe lit shali kau ya sai.
Shat da masum hpe aten tup rai nna sha na, nau n mai hte sha jahkru ai, hkru n hkru nga yang ton kau ra sai.
9. Kya ai pongmuk amuk ni sha kam
Pong muk, amuk re ni hta go hkaulan shadung shabom shatsom ai shuson-gya bang nna, gakang jahkut shapro dat yang, grau hpro, grau tsom nna, sha yang kya mu, lamat n-gun mung rong rai nga ai. Aten na na rai nna sha chyu sha shing nrai nau sha shalo dinglai jang go sade jahten kau wa chye nga ai.
Nau kya, lamat n-gun rong ai pongmuk, amuk, nau manam pyo dinglai ai mung sharam sha ra ai.
10. Atsi hpe kam mara rai sha
Ganoi achyen mi ngu na sade ana go atsi sha ai ko nna kinrot wa ai hkrai rai nga ai, aten na na rai nna hpye yat tsi, machyi shangap tsi, asihpyilin, namtsi re atsi ni sha shing nrai hte sha dinglai jang go, sade hten wa loi nga ai.
Tsi sha ai shaloi sadi sahka ra ai, namtsi hpe mung majoi n mai sha ai, dai hta n-ga sade hpe aten gadi ton nna jep yu ra ai, lama n gaja ai atsi hte gung rai sha hkrup shing nrai hkra hkrup rai sa yi nga jang go, ana atsom jep yu nna atsom tsi lajang hkrat wa ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn